BECKWITH] ' TEXT AND TRANSLATION 447 
A ona iho la o Aiwohikupua, alaila, haliu pono aku la oia ma 
kahi a Kauakahialii e noho mai ana, olelo aku la, “ E Kauakahialii 
e, 1a oe no e kamailio ana ia makou no Laieikawai, komo koke iho la 
iloko o’u ka makemake no kela wahine; nolaila, moe ino ko’u mau 
po e ake e ike; nolaila, holo aku nei wau a hiki i Hawaii, pii aku nei 
maua a malamalama, puka i uka o Paliuli, i nana aku ka hana i ka 
hale o ke Alii, aole i kana mai, o ko’u hilahila; no ia mea, hoi mai nei. 
Hoi mai nei hoi wau, a manao mai o na kaikuahine hoi ka mea e 
loaa’i, kii mai nei, 1 hele aku nei ka hana me na kaikuahine a hiki i 
ka hale o ke Alii, kuu aku hoii ka na kaikuahine loaa; i hana aku ka 
hana, i ka hoole waleia no a pau na kaikuahine eha, koe o kahi muli 
loa o’u, o ko’u hhilahila no ia hoi mai nei, he oi no hoi kela o ka 
wahine kupaa nui wale, aole i ka Iua.” 
Tloko o kela manawa a Aiwohikupua e kama ilio ana no ka paakiki 
o Laieikawai. Ia manawa e noho ana o Hauailiki, ke keiki puukani 
o Mana iloko o ka Ahaaina, he keiki kaukaualii no hoi, oia ka oi 0 
ka maikai. 
Ku ae Ja oia iluna, a olelo aku la ia Aiwohikupua “ He hawawa 
aku la no kau hele ana, aole wau i manao he wahine paakiki ia, ina 
e ku au imua o kona mau maka, aole au e olelo aku, nana no e hele 
wale mai a hui maua; alaila, e ike oukou e noho aku ana maua.” 
I aku la o Aiwohikupua, “FE Hauailiki e, ke makemake nei au e 
hele oe i Hawaii, ina e lilo mai o Laieikawai, he oi oe, a na’u no e 
hoouna me oe i mau kanaka, a ia’u na waa, a i nele oe ma keia hele 
ana au, alaila, lilo kou mau aina ia’u; a ina i hoi mai oe me 
Laieikawai, alaila, nou ko’u mau aina.” 
A pau ka Aiwohikupua ma olelo ana no keia mau mea, ia po iho, 
kau o Hauailiki ma maluna o na waa a holo aku la; aka, ua nui no 
na lai hala ma ia holo ana. 
Ta holo ana, hiki aku lakou iwaho 0 Makahanaloa, i nana aku ka 
hana o lakou nei, e pio ana ke anuenue i kai o Keaau. Olelo aku la 
ke Kuhina o Aiwohikupua ia Hauailiki, “ E nana oe i kela anuenue 
e pio mai la i kai, o Keaau no ia; a aia ilaila o Laieikawai, ua iho ae 
la i ka nana heenalu.” 
I mai la o Hauailiki, “ Kainoa aia o Paliuli kona wahi noho mau.” 
A i kekahi la ae, ma ka auina la, hiki aku la lakou i Keaau, ua 
hoi aku nae o Laieikawai me na kaikuahine o Aiwohikupua i uka o 
Paliuli. 
Ta Hauailiki ma i hiki aku ai, aia hoi ua nui na mea i hele mai e 
nana no keia keiki oi kelakela o ka maikai mamua o Kauakahialii a 
me Aiwohikupua, a he mea mahalo nui loa ia na na kamaaina o 
Keaau. 
